pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนหลักการสหประชาชาติว่าด้วยธุรกิจกับสิทธิมนุษยชน
วันจันทร์ที่ 13 พฤศจิกายน 2560
“ยุติธรรม” ขับเคลื่อนหลักการสหประชาชาติว่าด้วยธุรกิจกับสิทธิมนุษยชน
นายสุวพันธุ์  ตันยุวรรธนะ รัฐมนตรีว่าการกระทรวงยุติธรรม เป็นประธานในพิธีเปิดการอบรมระดับภูมิภาค เรื่อง “ธุรกิจกับสิทธิมนุษยชน” AICHA Training Programme On Business And Human Rights
เมื่อวันจันทร์ที่ ๑๓ พฤศจิกายน ๒๕๖๐ เวลา ๐๙.๐๐ น.
ณ ห้องดุสิตธานี ฮอลล์ โรงแรมดุสิตธานี ถนนพระราม ๔ กรุงเทพฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานในพิธีเปิดการอบรมระดับภูมิภาค เรื่อง “ธุรกิจกับสิทธิมนุษยชน”
AICHA Training Programme On Business And Human Rights
โดยกรมคุ้มครองสิทธิและเสรีภาพ กระทรวงยุติธรรม ร่วมกับ คณะกรรมาธิการระหว่างรัฐบาลอาเซียน
ว่าด้วยสิทธิมนุษยชน (ASEAN Intergovernmental Commission on Human Rights : AICHR)
โครงการพัฒนาแห่งสหประชาชาติ (United Nations Development Programme : UNDP) และ
เครือข่ายความรับผิดชอบต่อสังคมอาเซียนภาคเอกชน (ASEAN CSR Network)
จัดขึ้นระหว่างวันที่ ๑๓ – ๑๖ พฤศจิกายน ๒๕๖๐
เพื่อพัฒนาศักยภาพเจ้าหน้าที่รัฐ ผู้แทนจากรัฐวิสาหกิจและภาคธุรกิจในภูมิภาคอาเซียน
ให้มีความรู้ ความเข้าใจเกี่ยวกับเรื่องธุรกิจกับสิทธิมนุษยชน หลักการสหประชาชาติว่าด้วยธุรกิจกับสิทธิมนุษยชน
(UN Guiding Principle on Business and Human Rights : UNGP) บทบาทความรับผิดชอบของรัฐ
ต่อการเยียวยาการละเมิดสิทธิมนุษยชนโดยภาคธุรกิจ การส่งเสริมและคุ้มครองสิทธิมนุษชนในรัฐวิสาหกิจ
รวมถึงการแลกเปลี่ยนเรียนรู้เกี่ยวกับพัฒนาการ ปัญหา อุปสรรค ข้อท้าทาย
ในประเด็นธุรกิจกับสิทธิมนุษยชนในภูมิภาคอาเซียน
โดยมีผู้แทนจากหน่วยงานภาครัฐ รัฐวิสาหกิจ และภาคธุรกิจในภูมิภาคอาเซียน เข้าร่วมอบรม
โอกาสนี้ รัฐมนตรีว่าการกระทรวงยุติธรรม ได้กล่าวสรุปใจความสําคัญตอนหนึ่งว่า
เพื่อให้การขับเคลื่อนหลักการสหประชาชาติว่าด้วยธุรกิจกับสิทธิมนุษยชนเป็นไปอย่างมีประสิทธิภาพ
รัฐบาลได้มอบหมายให้กรมคุ้มครองสิทธิและเสรีภาพ กระทรวงยุติธรรม เป็นหน่วยงานรับผิดชอบ
ในการขับเคลื่อนการดําเนินงานเรื่องธุรกิจกับสิทธิมนุษยชนในประเทศไทย ซึ่งกรมคุ้มครองสิทธิและเสรีภาพ
ได้ดําเนินการขับเคลื่อนเรื่องธุรกิจกับสิทธิมนุษยชนมาอย่างต่อเนื่อง อาทิ การจัดตั้งคณะกรรมการกําหนดแนวทาง
จัดทํา ติดตาม และประเมินผลตามแผนปฏิบัติการระดับชาติว่าด้วยธุรกิจกับสิทธิมนุษยชน การลงพื้นที่ ๔ ภูมิภาค
เพื่อเผยแพร่ความรู้และสร้างความตระหนักในหลักการสหประชาชาติว่าด้วยธุรกิจกับสิทธิมนุษยชน
การจัดทํารายงานประเมินสถานการณ์สิทธิมนุษยชนในภาคธุรกิจร่วมกับภาคประชาสังคม
ผู้แทนไทยในคณะกรรมาธิการระหว่างรัฐบาลอาเซียนว่าด้วยสิทธิมนุษยชน
และ Global Compact Network Thailand เพื่อรวบรวมข้อมูลประเด็นสถานการณ์
ที่เกี่ยวข้องกับเรื่องธุรกิจกับสิทธิมนุษยชน การจัดประชุมเชิงปฏิบัติการระดับภูมิภาคอาเซียนว่าด้วยธุรกิจ
กับสิทธิมนุษยชน เป็นต้น ทั้งนี้ ประเทศไทยอยู่ระหว่างการจัดทําแผนปฏิบัติการระดับชาติว่าด้วยธุรกิจ
กับสิทธิมนุษยชน ซึ่งจะเป็นกรอบแนวทางในการดําเนินธุรกิจที่เคารพสิทธิมนุษยชนต่อไป
รัฐบาลไทย-ข่าวทำเนียบรัฐบาล-โฆษกฯ ยืนยัน (ร่าง) พ.ร.บ.บัตรทองทุกภาคส่วนมีส่วนร่วม และปฏิบัติภายใต้รัฐธรรมนูญอย่างเคร่งครัด
วันเสาร์ที่ 15 กรกฎาคม 2560
โฆษกฯ ยืนยัน (ร่าง) พ.ร.บ.บัตรทองทุกภาคส่วนมีส่วนร่วม และปฏิบัติภายใต้รัฐธรรมนูญอย่างเคร่งครัด
โฆษกคณะกรรมการพิจารณา (ร่าง) พ.ร.บ.หลักประกันสุขภาพแห่งชาติ ยืนยัน กระบวนการแก้ไขเพิ่มเติม ร่าง พ.ร.บ.บัตรทอง ได้นําประเด็นที่มีปัญหาและประเด็นอื่นๆ ที่สมควรแก้ไข
โดยนําคําสั่งของคณะรักษาความสงบแห่งชาติที่ 37/2559 มาเป็นแนวทาง อย่างมีส่วนร่วมด้วยความรอบคอบรอบด้าน ในกรอบเวลา 6 เดือนเศษ รวมทั้งได้ปฏิบัติภายใต้กรอบของรัฐธรรมนูญอย่างเคร่งครัด
นายแพทย์มรุต จิรเศรษฐสิริ โฆษกคณะกรรมการพิจารณา (ร่าง) พ.ร.บ.หลักประกันสุขภาพแห่งชาติ (ฉบับที่ ... ) พ.ศ. .... ให้สัมภาษณ์ว่า การดําเนินการ (ร่าง) พ.ร.บ. หลักประกันสุขภาพแห่งชาติฯ เนื่องจากที่ผ่านมา 15 ปี มีข้อขัดข้องและปัญหาในทางปฏิบัติหลายประการที่เป็นอุปสรรคต่อการบริหารจัดการและส่งผลกระทบต่อการให้บริการประชาชนจากการทักท้วงของหน่วยตรวจสอบ จึงมีความจําเป็นต้องดําเนินการปรับปรุงแก้ไขกฎหมาย โดยไม่ได้ลิดรอนสิทธิด้านการรักษาพยาบาลของประชาชนแต่อย่างไร
ทั้งนี้ ได้เปิดโอกาสให้ทุกภาคส่วนร่วมแสดงความคิดเห็นอย่างกว้างขวาง หลากหลายช่องทาง พร้อมนําทุกๆ ประเด็น ทั้งเห็นด้วยและเห็นต่างๆ จากทุกภาคส่วน เข้าสู่การพิจารณาของคณะกรรมการ (ร่าง) พ.ร.บ.หลักประกันสุขภาพแห่งชาติฯ ที่มี นายวรากรณ์ สามโกเศศ เป็นประธานกรรมการ และมีองค์ประกอบอื่นๆ ดังนี้ ผู้แทนกระทรวงสาธารณสุข 5 คน ผู้แทนสํานักงานหลักประกันสุขภาพแห่งชาติ 4 คน ผู้แทนหน่วยงานอื่นของรัฐ และองค์กรปกครองส่วนท้องถิ่น 12 คน และมีภาคประชาชน 5 คน ได้แก่ นายอัมมาร สยามวาลา ​มูลนิธิสถาบันวิจัยเพื่อการพัฒนาประเทศไทย (TDRI)นางวรวรรณ ชาญด้วยวิทย์ ​มูลนิธิสถาบันวิจัยเพื่อการพัฒนาประเทศไทย (TDRI)นางยุพดี ศิริสินสุข ​​ผู้แทนองค์กรเอกชน (ผู้ติดเชื้อ เอชไอวีฯ)​ นายสุวิทย์ วิบุลผลประเสริฐ​ผู้แทนองค์กรเอกชน (ด้านผู้สูงอายุ) นางสาวสุรีรัตน์ ตรีมรรคา ​กลุ่มคนรักหลักประกันสุขภาพ จะเห็นได้ว่าทุกภาคส่วนที่เกี่ยวข้องเข้ามาร่วมเป็นคณะกรรมการ
สําหรับกระบวนการแก้ไขเพิ่มเติม ได้นําประเด็นที่มีปัญหาและประเด็นอื่นๆที่สมควรแก้ไข รวมทั้งคําสั่งของคณะรักษาความสงบแห่งชาติที่ 37/2559 มาเป็นแนวทางในการปรับปรุงแก้ไข อย่างมีส่วนร่วมด้วยความรอบคอบรอบด้าน ในกรอบเวลา 6 เดือนเศษ รวมทั้งได้ปฏิบัติภายใต้กรอบของรัฐธรรมนูญอย่างเคร่งครัด โดยมีเป้าหมายที่จะทําให้ระบบหลักประกันสุขภาพให้ประสิทธิภาพที่ดีขึ้นและยั่งยืน โดยสิทธิประโยชน์ที่ประชาชนได้รับไม่เปลี่ยนแปลง ทั้งนี้ การจัดทํา (ร่าง) พ.ร.บ.หลักประกันสุขภาพแห่งชาติฯ ฉบับนี้เดินทางมาถึงช่วงท้ายๆ ของการดําเนินการและยังสามารถดําเนินการต่อได้ ส่วนการที่ผู้มีส่วนได้ส่วนเสียที่ออกมาแสดงความคิดเห็น ทั้งเห็นร่วมและเห็นต่างสามารถดําเนินการได้ตามหลักประชาธิปไตย ภายใต้กรอบของกฎหมายที่กําหนดไว้
************************** 15 กรกฎาคม 2560
รัฐบาลไทย-ข่าวทำเนียบรัฐบาล-ก.แรงงาน ประชุมประชาพิจารณ์ ร่าง พรบ. การป้องกันและขจัดการใช้แรงงานเกณฑ์หรือแรงงานบังคับ พ.ศ. ....
วันศุกร์ที่ 16 กุมภาพันธ์ 2561
ก.แรงงาน ประชุมประชาพิจารณ์ ร่าง พรบ. การป้องกันและขจัดการใช้แรงงานเกณฑ์หรือแรงงานบังคับ พ.ศ. ....
นางเพชรรัตน์ สินอวย รองปลัดกระทรวงแรงงาน ประธานในที่ประชุมประชาพิจารณ์รับรับฟังความคิดเห็นผู้มีส่วนได้ส่วนเสีย เพื่อประกอบการเสนอร่างพระราชบัญญัติการป้องกันและจัดการใช้แรงงานเกณฑ์หรือแรงงานงานบังคับ พ.ศ. ... ณ ห้องประชุมจอมพล ป. พิบูลสงคราม ชั้น ๕ อา
วันที่ 15 กุมภาพันธ์ 2561 นางเพชรรัตน์ สินอวย รองปลัดกระทรวงแรงงาน เป็นประธานในที่ประชุมฯ โดยการประชุมครั้งนี้มีวัตถุประสงค์เพื่อชี้แจ้ง เกี่ยวกับนิยามแรงงานบังคับ เหตุผลความจําเป็นที่ต้องมีการร่างกฎหมายเกี่ยวกับแรงงานบังคับ และสาระสําคัญของร่าง พรบ. การป้องกันและจัดการใช้แรงงานเกณฑ์หรือแรงงานงานบังคับ พ.ศ. ... ทั้งด้านการคุ้มครองเยียวยา ช่วยเหลือ ให้ที่พักพิง การจัดตั้งกองทุนเพื่อขับเคลื่อนการป้องกันและขจัดการใช้แรงงานเกณฑ์หรือแรงงานบังคับ การกําหนดอัตราโทษในร่างพระราชบัญญัติการป้องกันและจัดการใช้แรงงานเกณฑ์หรือแรงงานงานบังคับ โดยมีผู้เข้าร่วมการประชุมเป็นตัวแทนจากหน่วยงานภาครัฐ ตัวแทนนายจ้าง ตัวแทนลูกจ้าง และนักวิชาการ เข้าร่วมรับฟังและเสนอความคิดเห็นในมุมมองของแต่ละด้าน เพื่อให้เป็นประโยชน์รับรู้และเข้าใจในทิศทางเดียวกันทั้งตัวนายจ้าง และตัวลูกจ้าง ทั้งนี้ นางเพชรรัตน์ฯ กล่าวเพิ่มเติมว่าจะนัดประชุมหารือร่วมกับสมาคมประมงไทยเพิ่มเติมภายในสิ้นเดือนกุมภาพันธ์ 2561 นี้
รัฐบาลไทย-ข่าวทำเนียบรัฐบาล-รมว.ดีอี ร่วมงานสัมมนา Thailand Competitivesness Conference 2017
วันจันทร์ที่ 24 กรกฎาคม 2560
รมว.ดีอี ร่วมงานสัมมนา Thailand Competitivesness Conference 2017
รมว.ดีอี
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมงานสัมมนา “Thailand Competitiveness Conference 2017 : Reinforcing the Foundation for Competitiveness” และสัมภาษณ์พิเศษในหัวข้อ “Digital Disruption and Innovation : The Game Changer” ซึ่งสมาคมจัดการธุรกิจแห่งประเทศไทย (TMA) จัดขึ้น เพื่อมุ่งเน้นความสําคัญของการพัฒนาปัจจัยพื้นฐานทั้งในด้านนวัตกรรม ดิจิทัล การลงทุน พัฒนาทรัพยากรมนุษย์ ฯลฯ พร้อมทั้งรองรับการยกระดับขีดความสามารถในการแข่งขัน ความเชื่อมโยงในการดําเนินงานของภาคส่วนต่างๆ รวมทั้งความสอดคล้องกับวิสัยทัศน์และยุทธศาสตร์หลักของประเทศ ทั้งนี้ได้รับเกียรติจาก นายอภิศักดิ์ ตันติวรวงศ์ รัฐมนตรีว่าการกระทรวงการคลัง เป็นประธานในพิธีเปิดงานดังกล่าว ณ แอทธินี คริสตัล ฮอลล์ โรงแรมพลาซ่า แอทธินี รอยัล เมอริเดียน ระหว่างวันที่ 20-21 กรกฎาคม 2560 ที่ผ่านมา
*************************************
รัฐบาลไทย-ข่าวทำเนียบรัฐบาล-นรม.เยี่ยมชมนิทรรศการ ผลงานการพัฒนาผลิตภัณฑ์แปรรูปจากข้าวโดยวิสาหกิจชุมชน
วันอังคารที่ 15 สิงหาคม 2560
นรม.เยี่ยมชมนิทรรศการ ผลงานการพัฒนาผลิตภัณฑ์แปรรูปจากข้าวโดยวิสาหกิจชุมชน
พร้อมชมผลงานที่เข้าร่วมงานประชุมวิชาการ “The 4th International Conference on Rice Bran Oil 2017”
วันนี้ (15 สิงหาคม 2560) เวลา 08.30 น. ณ บริเวณโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลอากาศเอก ประจิน จั่นตอง รองนายกรัฐมนตรี พร้อมด้วย พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ และคณะมาพบ พลเอก ประยุทธ์ จันทร์โอชา นายกรัฐมนตรีเพื่อประชาสัมพันธ์การจัดแสดงผลงานที่เข้าร่วมงานประชุมวิชาการ “The 4th International Conference on Rice Bran Oil 2017” และการเสวนา “วิสาหกิจชุมชนข้าวไทย ก้าวไกลด้วยนวัตกรรม” โดย มหาวิทยาลัยนเรศวรรวมกับหนวยงานภาครัฐและผูประกอบการนํ้ามันรําขาวไทยจํานวน 5 บริษัท ไดแก บริษัทกสิสุรีย จํากัด บริษัทนํ้ามันรําขาวสุรินทร จํากัด บริษัทบีเนอจีส อกริเทรด จํากัด บริษัท เมดิฟูดส (ประเทศไทย) จํากัด และบริษัทนํ้ามันบริโภคไทย จํากัด โดยนําเสนอในงานประชุมวิชาการนํ้ามันรําขาวนานาชาติ ครั้งที่ 4 ระหว่างวันที่ 24 - 25 สิงหาคม 2560 ณ โรงแรมปทุมวันปริ้นเซส กรุงเทพมหานคร
ทั้งนี้ ในงานประชุมวิชาการนํ้ามันรําขาวนานาชาติ ครั้งที่ 4 จะมีนักวิชาการและผูประกอบการจาก 13 ประเทศทั่วโลกเขารวมประชุมมากกวา 200 คน เพื่อนําเสนอผลงานวิจัยและพัฒนาจากนํ้ามันรําขาวเพื่อใชประโยชนดานโภชนเภสัช เวชสําอาง และอาหารเสริม โดยมีวิทยากรรับเชิญที่มีความเชี่ยวชาญจํานวน 27 คน และผูนําเสนอภาคบรรยายและโปสเตอรอีก 18 คน พรอมนิทรรศการจาก Co-organizers และ Sponsors อีก 22 บูธ ซึ่งคาดว่าผูเขารวมประชุมจะไดรับความรูที่เปนปจจุบัน และสามารถสรางเครือขายความรวมมือกัน ซึ่งจะมีสวน ชวยผลักดันใหประเทศไทย กาวไปสูการเปนผูนําดานนํ้ามันรําขาวอยางยั่งยืน
จากนั้น นายกรัฐมนตรีได้ชมนิทรรศการในส่วนของกรมส่งเสริมการเกษตร ประกอบด้วย บอร์ดนําเสนอ กระบวนการพัฒนาวิสาหกิจชุมชน โดยเริ่มต้นจากการรวมกลุ่มของคนในชุมชนร่วมคิดร่วมทําผ่านกระบวนการเรียนรู้ที่ผสมผสานภูมิปัญญา เทคโนโลยีและนวัตกรรม โดยยึดหลักเศรษฐกิจพอเพียง และมีกระบวนการส่งเสริมพัฒนาสินค้าและบริการ ด้านต่าง ๆ ได้แก่ การบริหารจัดการ การถ่ายทอดเทคโนโลยีและนวัตกรรม การพัฒนากระบวนการผลิต การจัดการคุณภาพและการส่งเสริมการตลาด เพื่อให้กิจการของวิสาหกิจชุมชนมีคุณภาพและมาตรฐาน ก่อให้เกิดผลกระทบเชิงบวกในการขับเคลื่อนเศรษฐกิจชุมชน คือการสร้างงาน สร้างรายได้ แก้ไขปัญหาผลผลิต สานต่อธุรกิจชุมชนให้เข้มแข็งมากขึ้น ส่งผลดีต่อคุณภาพชีวิตของประชาชนโดยรวมต่อไป
สําหรับกิจการของวิสาหกิจชุมชน แบ่งเป็น 4 กลุ่ม ได้แก่ ผลผลิต ผลิตภัณฑ์แปรรูป ท่องเที่ยวเชิงเกษตร และบริการต่าง ๆ เช่น นวดแผนไทย อีกทั้ง ตัวอย่างผลิตภัณฑ์แปรรูปจากข้าว ที่ผลิตโดยวิสาหกิจชุมชน อาทิ แป้งข้าวหอมมะลิ เส้นขนมจีนสมุนไพรอบแห้ง ข้าวป๊อบไรซ์ (Pop Riceberry) ชาใบข้าวหอมมะลิ จมูกข้าวกล้องงอกชนิดผง ผลิตภัณฑ์ข้าวอารมณ์ดี น้ํามันรําข้าว การเลี้ยงปลาช่อนในนาข้าว และการแปรรูป
อนึ่ง ประชาชนที่สนใจสอบถามขอมูลเพิ่มเติมได้ กรุณาติดตอ ผูชวยศาสตราจารย ดร.เหรียญทอง สิงหจานุสงค มหาวิทยาลัยนเรศวร โทร. 089-644-1918 E-mail: riantongs@nu.ac.th
......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมชมโรงงานผลิตรถจักรยานไฟฟ้า จ.ระยอง พร้อมรับข้อเสนอ ปัญหาอุปสรรคภาคเอกชน เพื่อผลักดันเข้าสู่การพิจารณาของคณะกรรมการนโยบายยานยนต์แห่งชาติ
วันพฤหัสบดีที่ 13 กุมภาพันธ์ 2563
ปลัดกอบชัยฯ เยี่ยมชมโรงงานผลิตรถจักรยานไฟฟ้า จ.ระยอง พร้อมรับข้อเสนอ ปัญหาอุปสรรคภาคเอกชน เพื่อผลักดันเข้าสู่การพิจารณาของคณะกรรมการนโยบายยานยนต์แห่งชาติ
นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะทํางานสนับสนุนการขับเคลื่อนในภารกิจของกระทรวงอุตสาหกรรม (MOI Dream Team) ลงพื้นที่จังหวัดระยอง ณ นิคมอุตสาหกรรม WHA Eastern Seaboard จังหวัดระยอง
จ.ระยอง : วันนี้ (12 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะทํางานสนับสนุนการขับเคลื่อนในภารกิจของกระทรวงอุตสาหกรรม (MOI Dream Team) ลงพื้นที่จังหวัดระยอง เยี่ยมชมโรงงานผลิตรถจักรยานไฟฟ้าและสกู๊ตเตอร์ไฟฟ้าของบริษัท อียูพี ยานยนต์ไฟฟ้า (ประเทศไทย) จํากัด โดยมีนายพุทธิกรณ์ วิชัยดิษฐ อุตสาหกรรมจังหวัดระยอง นายกิตติวัฒน์ ตรีเจริญสมบูรณ์ ผู้อํานวยการสํานักงานนิคมอุตสาหกรรมอีสเทิร์นซีบอร์ด (ระยอง) การนิคมอุตสาหกรรมแห่งประเทศไทย และนายวิวัฒน์ จิรัฐติกาลสกุล กรรมการบริหารบริษัท ดับบลิวเอชเอ คอร์ปอเรชั่น จํากัด ให้การต้อนรับ ณ นิคมอุตสาหกรรม WHA Eastern Seaboard จังหวัดระยอง
บริษัท อียูพี ยานยนต์ไฟฟ้า (ประเทศไทย) จํากัด ตั้งอยู่ที่ตําบลตาสิทธิ์ อําเภอปลวกแดง จังหวัดระยอง ประกอบกิจการผลิตและจําหน่ายรถจักรยานไฟฟ้า มอเตอร์ แบตเตอรี่ อะไหล่ และอุปกรณ์รถจักรยานไฟฟ้าและสกู๊ตเตอร์ไฟฟ้า บริษัทมีกําลังการผลิตสูงสุดรถจักรยานไฟฟ้าและสกู๊ตเตอร์ไฟฟ้าประมาณ 1,500 คัน/เดือน จําหน่ายในประเทศและต่างประเทศ มีการนําเข้าชิ้นส่วนจากประเทศจีน เวียดนาม ไต้หวัน อิตาลี ประมาณ 20,000 ชิ้น/เดือน ผลิตรถจักรยานไฟฟ้ากว่า 15 รุ่น กําลังขับมอเตอร์ 250 วัตต์ แบตเตอรี่ 36V/13Ah (Lithium battery) ใช้งานได้ 6 -8 ชั่วโมง ความเร็วสูงสุด 25 กม./ชั่วโมง และสกู๊ตเตอร์ จํานวน 3 รุ่น กําลังขับมอเตอร์ 350 , 1,500 , 2,000 วัตต์ แบตเตอรี่ 48V/16Ah , 60V/25Ah , 72V/30Ah (Lithium battery) ใช้งานได้ 6 -8 ชั่วโมง ความเร็วสูงสุด 80 กม./ชั่วโมง
บริษัทได้สะท้อนข้อมูลเกี่ยวกับการส่งเสริมการผลิตการใช้จักรยานไฟฟ้าและสกู๊ตเตอร์ โดยเฉพาะวัตถุดิบในประเทศที่มีราคาแพงเมื่อเทียบกับการนําเข้าและรวมภาษี รวมถึงควรกําหนดพื้นที่สําหรับการคมนาคมขนส่งด้วยรถไฟฟ้า โดยปลัดกระทรวงอุตสาหกรรม ได้รับข้อเสนอของบริษัทฯ เพื่อจะได้รวบรวมและนําเสนอที่ประชุม คณะกรรมการนโยบายยานยนต์แห่งชาติที่ปลัดกระทรวงอุตสาหกรรมเป็นฝ่ายเลขานุการ ซึ่งนายกรัฐมนตรีได้ลงนามแต่งตั้งเมื่อวันที่ 7 กุมภาพันธ์ 2563
ทั้งนี้ กระทรวงอุตสาหกรรม ให้ความสําคัญพร้อมผลักดันการผลิตรถยนต์ที่ขับเคลื่อนด้วยพลังงานไฟฟ้าในประเทศไทยให้เกิดผลเป็นรูปธรรม เพื่อยกระดับมาตรฐานไทยสู่มาตรฐานสากลในอนาคตต่อไป #กระทรวงอุตสาหกรรม #ยานยนต์ไฟฟ้า
รัฐบาลไทย-ข่าวทำเนียบรัฐบาล-รมว.ศธ.เยี่ยมชมสถานที่รับสมัครครูผู้ช่วย ณ รร.เศรษฐเสถียรฯ
วันศุกร์ที่ 26 กรกฎาคม 2562
รมว.ศธ.เยี่ยมชมสถานที่รับสมัครครูผู้ช่วย ณ รร.เศรษฐเสถียรฯ
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เดินทางไปเยี่ยมชมสนามสอบครูผู้ช่วย ณ โรงเรียนเศรษฐเสถียร ในพระราชูปถัมภ์
เมื่อวันเสาร์ที่ 20 กรกฎาคม 2562 เวลาประมาณ 15.00 น. นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เดินทางไปเยี่ยมชมสนามสอบครูผู้ช่วย ณ โรงเรียนเศรษฐเสถียร ในพระราชูปถัมภ์ โดยได้พบปะพูดคุยกับผู้บริหาร เจ้าหน้าที่ และผู้ที่เดินทางมาสมัครคัดเลือกบุคคล เพื่อบรรจุและแต่งตั้งเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย กรณีที่มีความจําเป็นหรือมีเหตุพิเศษ สังกัดสํานักงานคณะกรรมการการศึกษาขั้นพื้นฐาน ปี พ.ศ. 2562 โดยเปิดรับสมัครระหว่างวันที่ 18-24 กรกฎาคม 2562 ไม่เว้นวันหยุดราชการ ซึ่งบรรยากาศการรับสมัครสอบเป็นไปด้วยความเรียบร้อย
หลังจากนั้น ได้เยี่ยมชมบริเวณภายในโรงเรียน พร้อมพูดคุยทักทายกับคณะครูและนักเรียนที่ให้การต้อนรับด้วยความยินดีและอบอุ่น
สําหรับโรงเรียนเศรษฐเสถียร ในพระราชูปถัมภ์ เดิมชื่อโรงเรียนสอนคนหูหนวกดุสิต ซึ่งเป็นโรงเรียนสอนคนหูหนวกแห่งแรกในประเทศไทย จัดตั้งขึ้นเมื่อวันที่ 10 ธันวาคม 2496 โดยเปิดสอนตั้งแต่ระดับอนุบาล-มัธยมศึกษาตอนปลาย ทั้งประเภทประจําและไปกลับ ภายใต้วิสัยทัศน์ “เป็นองค์กรแห่งการเรียนรู้ที่จัดการเรียนการสอนสําหรับนักเรียนที่มีความบกพร้องทางการได้ยิน เป็นผู้นําในด้านการพัฒนาวิชาการและวิชาชีพให้เต็มตามศักยภาพของแต่ละบุคคล มุ่งให้นักเรียนมีวินัยและคุณธรรมบนพื้นฐานวัฒนธรรมไทย มีทักษะในการใช้นวัตกรรม และเทคโนโลยี บริหารจัดการตนเองให้อยู่ในสังคมอย่างมีความสุข”
อรพรรณ ฤทธิ์มั่น : สรุป
นวรัตน์ รามสูต : เรียบเรียง
ยุทธพงศ์ เลือกกลั่นดี : ถ่ายภาพ
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-ก.แรงงาน ผุด ‘ตู้แรงงานปันสุข’ บรรเทาความเดือดร้อนจากวิกฤติ COVID-19
วันพุธที่ 13 พฤษภาคม 2563
ก.แรงงาน ผุด ‘ตู้แรงงานปันสุข’ บรรเทาความเดือดร้อนจากวิกฤติ COVID-19
รัฐมนตรีว่าการกระทรวงแรงงาน ห่วงใยประชาชน จัดทําตู้ ‘แรงงานปันสุข’ ร่วมบรรเทาความเดือดร้อนผู้ที่ได้รับผลกระทบจากวิกฤติโควิด-19
วันที่ 13 พฤษภาคม 2563 เวลา 08.30 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานเปิด “ตู้แรงงานปันสุข” เพื่อบรรเทาความเดือดร้อนแก้ผู้ที่ได้รับผลกระทบจากวิกฤติโควิด-19 โดยมี นายสุทธิ สุโกศล ปลัดกระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนนี้ด้วย ณ บริเวณประตู 1 กระทรวงแรงงาน
โดยภายในตู้แรงงานปันสุข ประกอบด้วย เครื่องอุปโภคบริโภค ของใช้จําเป็นในชีวิตประจําวัน อาหารแห้ง
ปลากระป๋อง บะหมี่กึ่งสําเร็จรูป น้ําดื่ม เป็นต้น ซึ่งผู้ที่ได้รับความเดือดร้อนสามารถหยิบได้ฟรี และหากใครที่ต้องการแบ่งปันก็สามารถนําสิ่งของมาเพิ่มเติมในตู้นี้ได้ ภายใต้แนวคิด “หยิบได้แต่พอดี ถ้ามีเอามาแบ่งปัน”
เพื่อร่วมเป็นกําลังใจและช่วยเหลือให้ทุกคนก้าวพ้นวิกฤติโควิด-19 ไปด้วยกัน
รัฐมนตรีว่าการกระทรวงแรงงาน กล่าวว่า กระทรวงแรงงานรับรู้ถึงความเดือดร้อนของพี่น้องประชาชนที่ได้รับผลกระทบจากการแพร่ระบาดของโควิด-19 เป็นอย่างดี และมีความรู้สึกห่วงใยและเห็นใจเป็นอย่างมาก
จึงได้สั่งการให้เจ้าหน้าที่จัดทําตู้แรงงานปันสุขขึ้นมา เพื่อร่วมเป็นส่วนหนึ่งในการให้ความช่วยเหลือในการแบ่งปันอาหาร อาหารว่าง เครื่องดื่ม รวมถึงเครื่องอุปโภคบริโภค ของใช้อื่น ๆ ที่จําเป็นต่อการดํารงชีวิต โดยได้นําตู้ดังกล่าวมาจัดตั้งไว้บริเวณประตู 1 กระทรวงแรงงาน เพื่อให้ผู้ที่กําลังประสบปัญหาในการดําเนินชีวิตสามารถหยิบไปใช้ได้ และเป็นการลดภาระด้านค่าใช้จ่าย ในขณะเดียวกันผู้ที่ต้องการแบ่งปันก็สามารถนําสิ่งของมาบริจาคตู้นี้ เพื่อร่วมเป็นกําลังใจและช่วยเหลือให้ทุกคนก้าวพ้นวิกฤติโควิด -19 ไปพร้อมกัน
รัฐบาลไทย-ข่าวทำเนียบรัฐบาล-“ยุติธรรม” ให้ความช่วยเหลือเด็กหญิงถูกกลุ่มวัยรุ่นข่มขืนในพื้นที่จังหวัดสุพรรณบุรี
วันพฤหัสบดีที่ 20 เมษายน 2560
“ยุติธรรม” ให้ความช่วยเหลือเด็กหญิงถูกกลุ่มวัยรุ่นข่มขืนในพื้นที่จังหวัดสุพรรณบุรี
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม รับหนังสือร้องทุกข์จากทนายสงกานต์ อัจฉริยะทรัพย์
เมื่อวันพฤหัสบดีที่ ๒๐ เมษายน ๒๕๖๐ เวลา ๑๓.๓๐ น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับหนังสือร้องทุกข์จากทนายสงกานต์ อัจฉริยะทรัพย์
ประธานเครือข่ายต่อต้านการบ่อนทําลายชาติ ศาสนา พระมหากษัตริย์
พร้อมด้วยมารดาของเด็กหญิงเอ (นามสมมุติ) อายุ ๑๔ ปี
ผู้เสียหายที่ถูกกลุ่มวัยรุ่นข่มขืนในพื้นที่อําเภอด่านช้าง จังหวัดสุพรรณบุรี
เพื่อขอรับการช่วยเหลือจากกระทรวงยุติธรรม
ทั้งนี้ กระทรวงยุติธรรมจะให้ความช่วยเหลือในเรื่องการคุ้มครองพยาน
การเยียวยาผู้เสียหายตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลย
ในคดีอาญา พ.ศ.๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙
ซึ่งคณะกรรมการฯ จะประชุมเพื่อพิจารณากรณีดังกล่าวในวันที่ ๒๖ เมษายน ๒๕๖๐
รวมทั้งจะให้ความช่วยเหลือด้านค่าใช้จ่ายในการดําเนินคดีจากกองทุนยุติธรรม
นอกจากนี้ จะประสานกับกระทรวงศึกษาธิการ
เพื่อหารือแนวทางการช่วยเหลือผู้เสียหายในด้านการศึกษาต่อไป
รัฐบาลไทย-ข่าวทำเนียบรัฐบาล-“ยุติธรรม” เตรียมจัดทำฐานข้อมูลกลางทะเบียนประวัติเด็กแว้นและผู้ประพฤติตนไม่เหมาะสม
วันศุกร์ที่ 14 กรกฎาคม 2560
“ยุติธรรม” เตรียมจัดทําฐานข้อมูลกลางทะเบียนประวัติเด็กแว้นและผู้ประพฤติตนไม่เหมาะสม
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการศูนย์อํานวยการประสานกํากับติดตามผลการดําเนินงาน ตามคําสั่งหัวหน้าคณะรักษาความสงบแห่งชาติที่ ๒๒/๒๕๕๘ ครั้งที่ ๒/๒๕๖๐
เมื่อวันพฤหัสบดีที่ ๑๓ กรกฎาคม ๒๕๖๐ เวลา ๑๓.๓๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมคณะกรรมการอํานวยการศูนย์อํานวยการประสานกํากับติดตามผลการดําเนินงาน
ตามคําสั่งหัวหน้าคณะรักษาความสงบแห่งชาติที่ ๒๒/๒๕๕๘ ครั้งที่ ๒/๒๕๖๐
เพื่อติดตามการดําเนินงานเรื่องมาตรการในการป้องกัน
และแก้ไขปัญหาการแข่งขันรถยนต์และรถจักรยานยนต์ในทาง
และการควบคุมสถานบริการหรือสถานประกอบการที่เปิดให้บริการ
ในลักษณะที่คล้ายกับสถานบริการ
โดยมีหน่วยงานที่เกี่ยวข้องเข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙
ศูนย์ราชการเฉลิมพระเกียรติฯ อาคารราชบุรีดิเรกฤทธิ์ กรุงเทพฯ
ในการนี้ รัฐมนตรีว่าการกระทรวงยุติธรรม ได้มอบแนวทางในการดําเนินงานดังกล่าว ดังนี้
๑. จัดทําฐานข้อมูลกลางทะเบียนประวัติเด็กและเยาวชนที่แข่งรถในทาง และประพฤติตนไม่สมควร
ให้สามารถบูรณาการเชื่อมโยงข้อมูลกับหน่วยงานที่เกี่ยวข้อง เพื่อประยุกต์ใช้ตามภารกิจของแต่ละหน่วยงาน
ในการตรวจสอบการกระทําผิดซ้ําของกลุ่มเด็กและเยาวชน
๒. มอบหมายให้กรมกิจการเด็กและเยาวชน ร่วมกับหน่วยงานที่เกี่ยวข้อง
เป็นเจ้าภาพหลักในการติดตามเยี่ยมบ้านเด็กในกรณีที่มีพฤติกรรมรวมกลุ่ม หรือมั่วสุม
หรือมีพฤติการณ์ที่น่าจะนําไปสู่การแข่งรถในทาง และกรณีเด็กประพฤติตนไม่สมควร
โดยให้กรมพินิจและคุ้มครองเด็กและเยาวชน ร่วมกับหน่วยงานที่เกี่ยวข้องจัดทํากลยุทธ์แนวทางการดําเนินการ
๓. การดําเนินการกับสถานบันเทิงจะต้องคํานึงถึงผลสัมฤทธิ์ที่เป็นรูปธรรม กล่าวคือ
ผู้ประกอบการสถานบันเทิงจะต้องปฏิบัติตามกรอบที่กฎหมายกําหนด
รวมทั้งต้องสร้างการรับรู้ให้กับผู้ประกอบการทราบ
ข้อกฎหมายเกี่ยวกับคําสั่ง หน.คสช. ที่ ๒๒/๒๕๕๘ ควบคู่กับการบังคับใช้กฎหมายอย่างเข้มงวด
และ ๔. ให้กรมพินิจและคุ้มครองเด็กและเยาวชน หารือแนวทางการดําเนินการระบบแผนที่สารสนเทศ
ทางภูมิศาสตร์ (GIS) ระยะที่ ๒ เพื่อเฝ้าระวังติดตามการกระทําผิดกฎหมายในพื้นที่โซนนิ่ง ร่วมกับหน่วยงาน
ที่เกี่ยวข้อง โดยในส่วนงบประมาณให้ดําเนินการหารือกับกระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-ธ.ก.ส. ร่วมงาน Thailand Smart Money สัญจรเชียงราย ครั้งที่ 1
วันศุกร์ที่ 19 ตุลาคม 2561
ธ.ก.ส. ร่วมงาน Thailand Smart Money สัญจรเชียงราย ครั้งที่ 1
ธ.ก.ส. นําสลากออมทรัพย์ “เกษตรมั่งคั่ง 3”ออม 100 ลุ้น 10 ล้าน พร้อมผลิตภัณฑ์สินเชื่อและเงินฝากอีกมากมาย ร่วมงาน Thailand Smart Money สัญจรเชียงราย ครั้งที่ 1 ณ ลานโปรโมชั่น ชั้น 1 ศูนย์การค้า เซ็นทรัล พลาซา จังหวัดเชียงราย 19 – 21 ตุลาคม 2561 นี้
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงาน Thailand Smart Money สัญจรเชียงราย ครั้งที่ 1 ที่จัดขึ้น ณ ลานโปรโมชั่น ชั้น 1 ศูนย์การค้า เซ็นทรัล พลาซา จังหวัดเชียงราย ธ.ก.ส. ได้นําผลิตภัณฑ์ทางการเงินและสินเชื่อต่าง ๆ เปิดให้บริการภายในงาน โดยมีผลิตภัณฑ์ที่น่าสนใจ คือ สลากออมทรัพย์ ธ.ก.ส. ชุด เกษตรมั่งคั่ง 3 หน่วยละ 100 บาท อายุรับฝาก 3 ปี มีสิทธิ์ตรวจรางวัล 36 ครั้ง ฝากครบกําหนดรับดอกเบี้ยหน่วยละ 0.75 บาท คิดเป็นร้อยละ 0.25 ต่อปี กรณีฝากตั้งแต่ 100,000 บาท ขึ้นไป ได้รับผลตอบแทนร้อยละ 1.330 ต่อปี ฝากตั้งแต่ 1,000,000 บาท ขึ้นไป ได้รับผลตอบแทนร้อยละ 1.438 ต่อปี ลุ้นรางวัลที่ 1 มูลค่า 10,000,000 บาท มูลค่าเงินรางวัลรวม 83,780,000 บาท ต่องวด
นอกจากนี้ ยังมี เงินฝากออมทรัพย์ทวีโชค ฝากเงินรับดอกเบี้ย พร้อมลุ้นรับของรางวัล พิเศษ! “เพิ่มโชค เพิ่มสุข กับทวีโชค ปี 5” กับการลุ้นรับโชค 3 ชั้น ลุ้นรับทองคําเดือนละ 50 รางวัล รวม 250 รางวัล ลุ้นจับรางวัลระดับจังหวัดปีละ 2 ครั้ง และระดับประเทศอีกปีละ 1 ครั้ง เงินฝากผู้สูงอายุ Senior Savings สําหรับผู้มีอายุ 50 ปีขึ้นไป อัตราดอกเบี้ยร้อยละ 0.50 ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ย ร้อยละ 0.99 ต่อปี ฝากได้คนละ 1 บัญชี สูงสุดไม่เกิน 10 ล้านบาท และยังสามารถนํามาใช้เป็นหลักประกันในการขอสินเชื่อในอัตราดอกเบี้ยเพียงร้อยละ 2.99 ต่อปี เงินฝากกระแสรายวันพลัส เงินฝากกระแสรายวันที่มีดอกเบี้ยในอัตราพิเศษ เงินฝากประจําปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือน รับดอกเบี้ย ร้อยละ 2.50 ต่อปี ไม่เสียภาษี เงินฝากออมทรัพย์พิเศษ ฝากเงินขั้นต่ํา 1,000 บาท รับดอกเบี้ยร้อยละ 1.10 ต่อปี ไม่เสียภาษี เงินฝาก A-Savings ดอกเบี้ยร้อยละ 0.50 ต่อปี ใช้งานสะดวกและง่ายผ่าน Application “ธ.ก.ส. A-Mobile” บริการรับลงทะเบียนพร้อมเพย์ รวมถึงการให้บริการสมัครเข้าร่วมโครงการกองทุนการออมแห่งชาติ (กอช.) พร้อมรับร่ม “รัก กอช.” ฟรี เมื่อสมัครบริการ Direct Debit หักบัญชีเงินฝากอัตโนมัติเข้าบัญชีเงินออม ระหว่างวันที่ 1 กันยายน – 31 ธันวาคม 2561
นายสมเกียรติ กล่าวอีกว่า ด้านสินเชื่อ ธ.ก.ส. มีบริการที่หลากหลาย เช่น โครงการสินเชื่อ SMEs เกษตร (ปีที่ 1-3 ดอกเบี้ยร้อยละ 4 ต่อปี) สินเชื่อระยะสั้นประเภทตั๋วสัญญาใช้เงิน (P/N) สินเชื่อเบิกเงินเกินบัญชี (O/D) สินเชื่อเพื่อประกอบธุรกิจแฟรนไชส์ของเกษตรกรผู้มีรายได้น้อย สินเชื่อ Green Credit สินเชื่อสานฝันเกษตรกร รุ่นใหม่ Young Smart Farmer และบริการด้านอื่น ๆ พิเศษ! สําหรับผู้ที่ทําธุรกรรมการเงินภายในบูธ ธ.ก.ส. รับของที่ระลึกมากมาย เช่น กระเป๋าเอนกประสงค์ ปิ่นโตอิ่มอร่อย กระเป๋าเป้เที่ยวเพลิน เป็นต้น